කෑම වර්ග ලෙස බත්, ඉඳිආප්ප, ලැවරියා, හැලප වැනි දේශීය ආහාර වර්ග සැකසිණි. සුප් වර්ග කිහිපයකින්ම ආහාර මේසය රසගන්වා තිබිණි. මුහුදු මාළු වර්ග සෝස් දමා සකසා තිබිණි. අට දෙනකුට සරිලන සේ සකසා තිබූ මේසයේ ජයවර්ධන යුවල සමග ජපන් රජ යුවළත් පළමුව වාඩි වූහ. සුප් පානය කිරීමෙන් අනතුරුව ජේ.ආර්. කෑම මේසයෙන් නැගිට්ටේය. ඔහු අනුගමනය කරමින් පළමුව රජ කුමාරාත්, දෙවනුව රජ කුමරියත් කෑම මේසයෙන් නැගිට්ටාහ. එහෙත් එලීනා ජයවර්ධන මහත්මිය ඒ වනතුරුත් සිටියේ මේසයේ සුප් පානය කරමිනි. ජේ.ආර්. විසින් රජ යුවල කැඳවාගෙන ගියේ ආප්ප හදන ස්ථානයටය. එහි ආප්ප හදමින් සිටියේ උදුම්බරා මහත්මියයි. එතනට පැමිණි ජේ.ආර්. උණු උණු ආප්පයක් අතට ගෙන ජපන් කුමරා අත තැබීය. ඔහු එය අල්ලා ගත්තේ මහත් අපහසුවෙනි. ඒ තරමටම ආප්පය උණුසුම්ය. මදක් උණුසුම අඩු ආප්පයක් ගෙන ජේ.ආර්. රජකුමරිය අත තැබීය. රජ යුවළ ආප්ප අනුභව කළෝය. ජේ.ආර්. ද කතා කරමින් සිටගෙනම ආප්ප අනුභව කළේය. කෑම මේසයට යළිත් එන්නට හිතක් මේ තිදෙනාටම නොතිබිණි. තව තවත් උණු ආප්ප රැගෙන තිදෙනා කන්නට පටන් ගත්හ. එහෙත් ජයවර්ධන ආර්යාව සිටියේ කෑම මේසයේ පුටුව මතය. ඇය ජේ.ආර්ට කිව්වේ ඔය දෙන්නා එක්කගෙන එන්න යනුවෙනි.
කෑම වර්ග ලෙස සැකසුණ දේශීය ආහාර වර්ග මොනවාද?
බත්, ඉඳිආප්ප, ලැවරියා, හැලප